આ મેસેજથી ગઈ કાલે ઘાટકોપરમાં જ નહીં, આસપાસના વિસ્તારોમાંથી પણ લોકોના ફોન તેમના ઘાટકોપરમાં રહેતા સંબંધીઓને ત્યાં આવવા લાગ્યા હતા અને લોકોના મનમાં ડર પેસી ગયો હતો. ‘મિડ-ડે’એ આ બાબતની કૉલેજમાં જઈને તપાસ કરતાં ખબર પડી કે મંગળવારે રાતના કૉલેજમાં પોલીસ દ્વારા મૉક ડ્રિલ કરવામાં આવી હતી. આ મૉક ડ્રિલ રાતના દોઢ વાગ્યાથી શરૂ થઈને મોડી રાત સુધી ચાલી હતી. એમાં ૬૦ પોલીસો અને કમાન્ડોએ ભાગ લીધો હતો. પોલીસની સાથે કૉલેજના સિક્યૉરિટી સ્ટાફે પણ મૉક ડ્રિલમાં ભાગ લીધો હતો. આ મૉક ડ્રિલની તૈયારી છેલ્લા દોઢ મહિનાથી ચાલી રહી હતી.